Lettre envoye auec le present traictie par Bernard de Bearn, bastard 

 de Comynge, ä hault et puissant prince , monseigneur le prince 

 de Nauarre. 

 Hault et puissant prince, mon tres redoubte seigneur, de toutes les 

 graces que corps mortel peut acquerir en ceste vie transitoire, celuy se 

 doibt dire mieulx party qui inieulx se scet gouuerner enuers dieu qui 

 tout gouuerne, et ä l'exemple de son saige gouuernement modere 

 teliement ses affaires que de chascun se fait digne d'aimer. et ja soit ce 

 que ceste grace aux ungs est fort nayue et aux aultres fort loingtaine 

 Selon la diuersite des natureles inclinacions, qui les ungs fönt estre 

 habiles de leur nature ä tout bien et les aultres au contraire, toutesfois 

 les bons enseignemens des anciens, l'exercite des bonnes euures, les 

 cxemples des hommes de bonne vie, et la doctrine des bons liures que 

 nos vertueux ancestres du temps passe nous lesserent, sont de sy grant 

 force que les bons peuent faire meilleurs et les mauuais reduire de leur 

 mauuaise nature ä voye de bien faire, et combien que ä chascun noble 

 homme appartiengne de garnir son ame de bonne et saluable doctrine et 

 d'acquerir honneur et bonne renommee par euures cheualeureuses, a nul 

 ne doibt plus appartenir que a vous, mon tres redoubte seigneur, et ä 

 tous aultres princes ä qni dieu a institue pour gouuerner les aultres. car 

 de tant que voz prouffis ou dommaigcs se sentent ä plusienrs estendre 

 que cenlx d'une parliculiere ou priuee personne, de tant en est en vous 

 mieulx seant ce cler euil de congnoissance qui saiche en vous veillier 

 quant vostre peuple dort, et comme aucnnes fois ie pensasse comme de 

 mon poure pouoir vous sauroye seruir en une chose tant neccessaire ä 

 vous, mon tres redoubte seigneur, ä qui dien a ia destine de tendre 

 enfance ä ceptre et couronne, trouuay d'auenture ung liure que jadis un 

 cheualier du royaulme Nourouwegue composa ä l'instruction d'ung jeune 

 prince heritier d' iceluy royaulme, contenant assez caipieusement en vüj 

 cbapitres plusieurs beaulx et notables enseignemens, qui apreignent ä 

 craindre dieu qui est la fontaine de tous biens et dont sourt toute che- 

 ualeureuse vaillance, ä peupler son cuers de bonnes meurs, a gouuerner 

 soy et aultruy par raison et justice, ä eslire conseilliers et officiers 

 ydonnes, ä auoir regard sur les seruiteurs qu' ilz ne facent chose contre 

 raison ne au dommaige ou deshonneur d'eulx ou de leurs subgetz, ä se 

 garder d'emprendre guerres iniustes, ä entendre a la conduite et gouuer- 

 nement de leurs finances, et finablement fönt sc,auoir que c'est de l'ordre 

 de cheualerie. toutes lesquelles choses, mon tres redoubte seigneur, pour 

 ce que me semblerent estre dignes d'estre en vous lougies tant pour la 

 dignite[oü dieu vous a preesleu comme pour exerciter et parassouir la 



